《杨柳店有晋太傅羊叔子祠盖故里也读壁间旧句云老决收吴策辄成长律》
清代·裘曰修

杨柳阴阴太傅祠，行人下马读残碑。遗言杜预才堪代，敛手张华计不疑。

我谓孙王归洛后，略如隋帝破陈时。登床若忆何曾语，下濑楼船空尔为。

作者简介：裘曰修，字叔度，号漫士，又号诺皋，新建人。乾隆己未进士，改庶吉士，授编修，官至工部尚书，加太子少傅。谥文达。有《裘文达公诗集》。